title: 2013/574/EU: Az Európai Parlament határozata ( 2013. április 17. ) a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről#Az Európai Parlament állásfoglalása ( 2013. április 17. ) a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel

text:
               16.11.2013

               HU

               Az Európai Unió Hivatalos Lapja

               L 308/221

      AZ EURÓPAI PARLAMENT HATÁROZATA

   (2013. április 17.)
   a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről
   (2013/574/EU)
   AZ EURÓPAI PARLAMENT,

               —

               tekintettel a Közösségi Halászati Ellenőrző Hivatal 2011-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Közösségi Halászati Ellenőrző Hivatal 2011-es pénzügyi évre vonatkozó éves beszámolójáról (1) szóló jelentésére, a Közösségi Halászati Ellenőrző Hivatal válaszaival együtt,

               —

               tekintettel a Tanács 2013. február 12-i ajánlására (05753/2013 – C7–0041/2013),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

               —

               tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról szóló, 2005. április 26-i 768/2005/EK tanácsi rendeletre (4) és különösen annak 36. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és a Halászati Bizottság véleményére (A7-0109/2013),

               1.

               mentesítést ad a Közösségi Halászati Ellenőrző Hivatal igazgatója számára a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az Európai Halászati Ellenőrző Hivatal (korábbi nevén a Közösségi Halászati Ellenőrző Hivatal) igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 388., 2012.12.15., 86. o.

      (2)  HL L 248., 2002.9.16., 1. o.

      (3)  HL L 298., 2012.10.26., 1. o.

      (4)  HL L 128., 2005.5.21., 1. o.

      (5)  HL L 357., 2002.12.31., 72. o.

         AZ EURÓPAI PARLAMENT ÁLLÁSFOGLALÁSA

      (2013. április 17.)
      a Közösségi Halászati Ellenőrző Hivatal 2011-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
      AZ EURÓPAI PARLAMENT,

                  —

                  tekintettel a Közösségi Halászati Ellenőrző Hivatal 2011-es pénzügyi évre vonatkozó végleges éves beszámolójára,

                  —

                  tekintettel a Számvevőszéknek a Közösségi Halászati Ellenőrző Hivatal 2011-es pénzügyi évre vonatkozó éves beszámolójáról (1) szóló jelentésére, a Közösségi Halászati Ellenőrző Hivatal válaszaival együtt,

                  —

                  tekintettel a Tanács 2013. február 12-i ajánlására (05753/2013 – C7–0041/2013),

                  —

                  tekintettel az Európai Unió működéséről szóló szerződés 319. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

                  —

                  tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (3) és különösen annak 208. cikkére,

                  —

                  tekintettel a Közösségi Halászati Ellenőrző Hivatal létrehozásáról és a közös halászati politika ellenőrző rendszerének létrehozataláról szóló 2847/93/EGK rendelet módosításáról szóló, 2005. április 26-i 768/2005/EK tanácsi rendeletre (4) és különösen annak 36. cikkére,

                  —

                  tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (5) és különösen annak 94. cikkére,

                  —

                  tekintettel eljárási szabályzata 77. cikkére és VI. mellékletére,

                  —

                  tekintettel a Költségvetési Ellenőrző Bizottság jelentésére és a Halászati Bizottság véleményére (A7-0109/2013),

                  A.

                  mivel a Számvevőszék megállapította, hogy kellő mértékben megbizonyosodott arról, hogy a Közösségi Halászati Ellenőrző Hivatal (a hivatal) 2011-es pénzügyi évre vonatkozó éves beszámolója megbízható, és hogy az annak alapjául szolgáló ügyletek jogszerűek és szabályszerűek;

                  B.

                  mivel 2012. május 10-én a Parlament megadta a mentesítést (6) az ügynökség ügyvezető igazgatójának az ügynökség 2010-es pénzügyi évre szóló költségvetésének végrehajtására vonatkozóan, és a mentesítési határozatot kísérő állásfoglalásban a Parlament többek között:

                              —

                              sürgette a hivatalt, hogy javítsa az éves munkaprogramját egyrészt konkrét és mérhető célok kitűzésével mind szakpolitikai, mind pedig operatív szinten, másrészt SMART (konkrét, mérhető, teljesíthető, releváns és időhöz kötött) mutatók kidolgozásával,

                              —

                              sürgette a hivatal ügyvezető igazgatóját, hogy teljes körűen teljesítse arra vonatkozó kötelezettségét, hogy a mentesítésért felelős hatósághoz írott, a Belső Ellenőrzési Szolgálat (IAS) jelentését összefoglaló jelentésébe belefoglalja az összes javasolt ajánlást és az ezek nyomán tett valamennyi intézkedést,

                              —

                              felhívta a hivatalt, hogy vizsgálja felül belső ellenőrzési rendszerét (ICS) abból a célból, hogy alátámassza az ügyvezető igazgató éves megbízhatósági nyilatkozatát, valamint hogy vizsgálja felül az összes eljárását, mind az igazgatási, mind pedig a működési eljárásokat, a munkafolyamat és a kulcsfontosságú ellenőrzések ezt követő dokumentálása mellett;

                  C.

                  mivel a hivatal 2011. évi teljes költségvetése 12 850 000 EUR volt, ami 16,7 %-kal több mint a 2010. évi 11 013 000 EUR;

                  D.

                  mivel az Unió kezdeti hozzájárulása a hivatal költségvetéséhez 2011-ben 11 850 000 EUR-t tett ki (7), ami a 2010. évi kezdeti hozzájáruláshoz képest (8 410 000 EUR) 40,90 %-os növekedés;

         Költségvetési és pénzügyi irányítás

                  1.

                  emlékeztet, hogy az Unió kezdeti hozzájárulása a hivatal költségvetéséhez 2011-ben 12 850 000 EUR-t tett ki;

                  2.

                  a hivatal 2011. évi végleges éves beszámolója alapján megállapítja, hogy a hivatal a hozzájárulás 99 %-ára tett kötelezettségvállalásokat, és a rendelkezésre álló kifizetési előirányzatok 89 %-át fizette ki (az egyéb bevételi forrásokból fedezett kiadásoktól eltekintve); örömmel veszi tudomásul, hogy 2011. évi éves tevékenységi jelentésében (8) a hivatal a mentesítésért felelős hatóság részére adatokat szolgáltatott kötelezettségvállalási és kifizetési tekintetben átfogó költségvetés-végrehajtási arányáról; emlékeztet, hogy 2010-ben a hivatal a neki juttatott támogatás 98,3 %-ára tett kötelezettségvállalást és a rendelkezésre álló kifizetési előirányzatok 85,6 %-át fizette ki;

         Előirányzatok átvitele

                  3.

                  az éves beszámoló alapján megállapítja, hogy a 2011 végéig szerződéssel lekötött, de még ki nem fizetett kötelezettségvállalási előirányzatokból 1 160 170 EUR összeget vittek át 2012-re; megjegyzi továbbá, hogy a törölt, előző évről áthozott felhasználatlan kifizetési előirányzatok 151 710 EUR-t tettek ki (9);

                  4.

                  tudomásul veszi az éves tevékenységi jelentésből, hogy a 2011-es pénzügyi évben a hivatal automatikus átvitele 2012-re 2 161 172 EUR-ra rúgott; megjegyzi továbbá, hogy a költségvetési rendelet időbeli korlátozásaival összhangban a kifizetések 87 %-a törvényes kereteken belül zajlott; a számlák tekintetében 79 %-ot a törvényes 30 napon belül kifizettek, a visszatérítési követelések hozzávetőleg 91 %-át (visszatérítések a személyzetnek és a szakértőknek) pedig a törvényes 45 napon belül fizették ki; ösztönzi a Számvevőszéket, hogy a hivatal 2012-es pénzügyi évre vonatkozó éves beszámolójáról szóló jelentésében térjen ki az áthozatalokra;

         Számviteli rendszer

                  5.

                  a 2011. évi éves beszámoló (10) alapján megállapítja, hogy a hivatal költségvetési elszámolása az eredményszemléletű számviteli (ABAC) rendszer, az általános elszámolások pedig a Bizottság általános könyvviteli rendszerébe közvetlenül kapcsolódó SAP rendszer segítségével készültek;

         Közbeszerzési eljárások

                  6.

                  felszólítja a hivatalt, hogy javítsa a beszerzési eljárásokat; megállapítja, hogy a Számvevőszék hiányosságokra mutatott rá e tekintetben (pl. a hivatal nem dokumentálta megfelelően a beszerzési aktákban szereplő szerződéses összegek becslését);

                  7.

                  tudomásul veszi a Számvevőszéktől, hogy a hivatalnak növelnie kell eljárásai átláthatóságát azáltal, hogy a pályázókra nézve konkrétabb kiválasztási kritériumokat érvényesít;

                  8.

                  aggodalommal értesül a Számvevőszéktől arról, hogy a hivatalnak még nincsenek megfelelő, alkalmazott eljárásai a belső immateriális javak termelésére vonatkozó költségek nyilvántartásba vételére és a velük való elszámolásra;

         Munkaerő-felvételi eljárások

                  9.

                  tudomásul veszi a Számvevőszéktől, hogy a hivatalnak tovább kell javítania a személyzetfelvételi eljárásait (pl. az álláskiírások nem tartalmaztak információt a fellebbviteli eljárásokkal kapcsolatos panasztételről); a felvételi bizottság üléseit nem dokumentálták kellőképpen, és egyik munkaerő-felvétel esetében a kinevező hatóság nem vette figyelembe a felvételi bizottság listájának sorrendjét – anélkül, hogy ezt megindokolta volna); úgy véli, hogy a személyzeti szabályzat bizonyos előírásai komoly adminisztratív terhet jelenthetnek; ezért bátorítja a Bizottságot, hogy az ügynökségek tekintetében tegyen lehetővé bizonyos fokú egyszerűsítést a személyzeti szabályzat 110. cikkére vonatkozóan;

                  10.

                  tudomásul veszi az éves tevékenységi jelentésből (11), hogy négy ideiglenes alkalmazott és egy szerződéses alkalmazott felvételére került sor, míg négy ideiglenes alkalmazott és egy szerződéses alkalmazott lépett ki a hivataltól, aminek következtében a 2011-es létszámtervben megcélzott munkahelyszám 97 %-a volt betöltve;

                  11.

                  megelégedéssel veszi tudomásul, hogy a Számvevőszék kijelentette, hogy a hivatal 2011-es pénzügyi évre vonatkozó beszámolója alapjául szolgáló tranzakciók minden lényegi szempontból jogszerűek és szabályszerűek;

                  12.

                  tudomásul veszi a hivatal nyomonkövetési jelentéséből, hogy a munkaerő-felvételi eljárások dokumentálását 2012-ben felülvizsgálták a Számvevőszék megjegyzéseinek figyelembevétele érdekében;

         Irányítás

                  13.

                  tudomásul veszi a Számvevőszéktől, hogy az ügyvezető igazgató kinevezésének eljárása során az igazgató testület egyik tagja megszegte a vezető beosztásba való kinevezésekről szóló szabályokat, bejelentve, hogy a Bizottság melyik jelöltre kívánt szavazni; elismeri, hogy az ügynökség nem ellenőrzi az igazgatási tanács tagjainak fellépését, ezért az ügyvezető igazgató nem felelős az eljárásért;

         Teljesítmény

                  14.

                  örömmel fogadja a hivatal kezdeményezését, hogy folytassa többéves és éves munkaprogramjának előkészítését; kiemeli e dokumentum fontosságát annak érdekében, hogy a hivatal hatékonyan megszervezhesse stratégiájának végrehajtását és céljainak megvalósítását; megjegyzi, hogy a hivatal többéves tervet követ munkaprogramja és erőforrás-beosztása tekintetében azáltal, hogy többéves munkaprogramot, többéves személyzeti politikai tervet és többéves IT-stratégiai tervet dolgoz ki; ezen túlmenően megjegyzi, hogy a hivatalnak 2010 óta IT-stratégiai terve van, amelyet évente felülvizsgálnak és naprakésszé tesznek;

                  15.

                  hangsúlyozza a hivatal feladatainak fontosságát, és üdvözli hatékony működését, amelyről a Halászati Bizottság is meggyőződhetett a hivatalban tett 2010. júniusi, valamint 2012. október 29–30-i látogatásán; feljegyzi, hogy a bizottság 2012. október 29–30-i látogatásán olyan lényegi kérdéseket vitattak meg, mint például a „regionális ellenőrzési területek” létrehozása európai többletérték-teremtés érdekében;

         Belső ellenőrzés

                  16.

                  üdvözli a hivatal kezdeményezését, hogy 2008-ban kialakított egy belső ellenőrzési feladatkört, amelynek célja a hivatal ügyvezető igazgatójának és vezetőségének a belső ellenőrzési rendszerrel, a kockázatértékeléssel és a belső pénzügyi ellenőrzéssel kapcsolatos támogatása és tanácsokkal való ellátása; megjegyzi, hogy a hivatal a belső ellenőrzési részlegén nem alkalmaz teljes munkaidőben belső ellenőr munkatársat, hanem a lisszaboni Európai Tengerészeti Biztonsági Ügynökséggel (EMSA) közösen veszi igénybe ezt a szolgáltatást; nyugtázza, hogy ennek céljából 2008. június 17-én megállapodás született a szolgáltatás feltételeiről a hivatal és az EMSA között;

                  17.

                  tudomásul veszi a hivatal belső ellenőrzési szolgálatától, hogy a hivatal felülvizsgálta mind belső ellenőrzési standardjának végrehajtását (2008), mind pedig annak első nyomon követését (2009); tudomásul veszi, hogy a hivatal szerint az ajánlásokat megfelelően és hatékonyan végrehajtották;

                  18.

                  tudomásul veszi, hogy 2011-ben a belső ellenőrzési részleg (IAC) az ügyvezető igazgató külön kérésére a bérek kifizetésére korlátozott ellenőrzést végzett, hogy felmérje a bérkifizetési ciklus belső ellenőrzését, különös tekintettel a kifizetési akták dokumentálására; tudomásul veszi a belső ellenőrzési szolgálattól (IAS) (12), hogy a belső ellenőrzési részleg (IAC) egy, a hivatal leltári vagyontárgyainak kezelésére összpontosító ellenőrzést is elvégzett, hogy az ügyvezető igazgató független, helybenhagyó véleményt kapjon a vagyontárgyak nyilvántartására vonatkozó belső ellenőrzési rendszer megfelelő és hatékony alkalmazásáról;

                  19.

                  az éves tevékenységi jelentésből tudomásul veszi, hogy a belső ellenőrzési szolgálat (IAS) a 2010-2012-es stratégiai tervvel összhangban ellenőrizte a hivatal költségvetésének végrehajtását, valamint 2010-ben informatikai kockázatértékelést végzett;

                  20.

                  tudomásul veszi, hogy 2011-ben az IAS elvégezte a „kapacitáskiépítés – képzés és fejlesztés” vizsgálatát, hogy felmérje ezt és az ügyvezető igazgatót, illetve a vezető testületet független módon biztosítsa arról, hogy a „kapacitáskiépítés – képzés és fejlesztés” terén a belső ellenőrzési rendszert megfelelően és hatékonyan alkalmazzák;

                  21.

                  tudomásul veszi a belső ellenőrzési szolgálattól (IAS), hogy a belső ellenőrzési részleg (IAC) elvégezte az ügynökség belső ellenőrzési standardjai végrehajtásának teljes körű ellenőrzését is;

                  22.

                  megjegyzi, hogy az IAS-t 2011. októberben felkérték, hogy ismertesse a helyzetet és az IAS 2013–2015-ös stratégiai tervét a hivatal vezetőségének;

                  23.

                  tudomásul veszi a hivatal belső ellenőrzési szolgálatától, hogy a hivatal 2011-ben kinevezte a belső ellenőrzési koordinátort és belső iránymutatásokat dolgozott ki a kockázatkezelést illetően, ideértve a belső ellenőrzési rendszer rendszeres felülvizsgálatának eljárását és a hivatal kockázat-nyilvántartását; mindazonáltal sürgeti a hivatalt, hogy tájékoztassa a mentesítésért felelős hatóságot az e tekintetben tett további lépésekről és az elért eredményekről;

                  24.

                  elismeri, hogy a hivatal az alábbi területeken megtette a szükséges intézkedéseket:

                              —

                              a megbízott, engedélyezésre jogosult tisztviselők hozzáférési jogai az ABAC-hoz,

                              —

                              kifizetési csúszások,

                              —

                              a kivételek központi jegyzékének kidolgozása és a kivételek kezelése,

                        rámutat, hogy az IAS két fontos ajánlása, nevezetesen a megbízott, engedélyezésre jogosult tisztviselők ABAC-hozzáférési jogainak kiigazítása és a kivételek kezelésére vonatkozó stratégia, illetve a kivételek központi jegyzékének kidolgozása és alkalmazása az IAS szerint lezártnak tekinthető;

                  25.

                  tudomásul veszi a hivatal nyomonkövetési jelentéséből (13), hogy a kivételekről szóló jelentéstételt illetően minden munkafolyamatot dokumentáltak, és a legtöbb folyamat esetében már rendelkezésre állnak ellenőrzőlisták, a tranzakciók során minden egyes résztvevő szerepe és feladatköre világosan meg van határozva, és ez – a kivételek időben történő jelentésével együtt – garantálja az esetleges rendellenességek megfelelő feldolgozását;

                  26.

                  a mentesítő határozatot kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2013. április 17-i (14) állásfoglalására.

         (1)  HL C 388., 2012.12.15., 86. o.

         (2)  HL L 248., 2002.9.16., 1. o.

         (3)  HL L 298., 2012.10.26., 1. o.

         (4)  HL L 128., 2005.5.21., 1. o.

         (5)  HL L 357., 2002.12.31., 72. o.

         (6)  HL L 286., 2012.10.17., 169. o.

         (7)  2011. évi éves beszámoló, 2012. június, 26. o.

         (8)  Éves tevékenységi jelentés a 2011. évről, 125. o.

         (9)  2011. évi végleges éves beszámoló, 2012. június, 27. o.

         (10)  2011. évi éves beszámoló, 2012. június, 18. o.

         (11)  Éves tevékenységi jelentés a 2011. évről, 122. o.

         (12)  Éves jelentés belső tevékenységekről, 2011., 4. o.

         (13)  A Közösségi Halászati Ellenőrző Hivatal (EFCA) jelentése az Európai Parlament 2012. május 10-i határozatában szereplő ajánlások tükrében hozott intézkedésekről, 5. oldal.

         (14)  Elfogadott szövegek, P7_TA(2013)0134 (lásd e Hivatalos Lap 374. oldalát).


title: 2006/906/EK: A Tanács határozata ( 2006. november 30. ) az 1999-es Élelmiszersegély-egyezmény meghosszabbítása tekintetében a Közösség által az Élelmiszer-segélyezési Bizottságban képviselendő álláspont kialakításáról

text:
               9.12.2006

               HU

               Az Európai Unió Hivatalos Lapja

               L 346/26

      A TANÁCS HATÁROZATA

   (2006. november 30.)
   az 1999-es Élelmiszersegély-egyezmény meghosszabbítása tekintetében a Közösség által az Élelmiszer-segélyezési Bizottságban képviselendő álláspont kialakításáról
   (2006/906/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 181. cikkére, a 300. cikk (2) bekezdésének második albekezdésével összefüggésben,
   tekintettel a Bizottság javaslatára,
   mivel:

               (1)

               Az 1999-es Élelmiszersegély-egyezményt (a továbbiakban: az Egyezmény) a Közösség részéről a 2000/421/EK határozat (1) hozta létre, és az Élemiszer-segélyezési Bizottság 2002. júniusi, 2003. júniusi és 2005. júniusi határozata meghosszabbította, így 2007. június 30-ig marad hatályban.

               (2)

               Az Egyezmény hatályának további egy évvel történő meghosszabbítása mind a Közösség, mind a tagállamok érdekeit szolgálja. Az Egyezmény XXV. cikkének b) pontja értelmében a meghosszabbítás feltétele, hogy az 1995-ös Gabonakereskedelmi Egyezmény ugyanarra az időtartamra hatályban maradjon. Szükséges, hogy az Élelmiszer-segélyezési Bizottságban a Közösséget képviselő Bizottságot tanácsi határozattal felhatalmazzák a hosszabbítás mellett történő szavazásra,

         A KÖVETKEZŐKÉPPEN HATÁROZOTT:
   Egyetlen cikk
   Az Európai Közösség álláspontja az Élelmiszer-segélyezési Bizottságon belül az 1999-es Élelmiszersegély-egyezmény hatályának további egy évvel történő meghosszabbítása mellett történő szavazás, azzal a feltétellel, hogy az 1995-ös Gabonakereskedelmi Egyezmény ugyanarra az időtartamra hatályban marad.
   A Bizottság felhatalmazást kap ezen álláspont képviseletére az Élelmiszer-segélyezési Bizottságban.

      Kelt Brüsszelben, 2006. november 30-án.

            a Tanács részéről

            az elnök

         L. HYSSÄLÄ

      (1)  HL L 163., 2000.7.4., 37. o.


title: A Tanács 2013/160/KKBP határozata ( 2013. március 27. ) a Zimbabwéval szembeni korlátozó intézkedésekről szóló 2011/101/KKBP határozat módosításáról

text:
               28.3.2013

               HU

               Az Európai Unió Hivatalos Lapja

               L 90/95

         A TANÁCS 2013/160/KKBP HATÁROZATA
   (2013. március 27.)
   a Zimbabwéval szembeni korlátozó intézkedésekről szóló 2011/101/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   mivel:

               (1)

               A Tanács 2011. február 15-én elfogadta a 2011/101/KKBP határozatot (1).

               (2)

               A Tanács 2012. július 23-án és 2013. február 18-án arra a következtetésre jutott, hogy egy békés és hiteles alkotmányos népszavazás Zimbabwében fontos mérföldkövet jelentene a demokratikus választásokra való felkészülésben, és indokolttá tenné a személyekkel és a szervezetekkel szemben hozott, még érvényben lévő célzott uniós korlátozó intézkedések többségének azonnali felfüggesztését.

               (3)

               Tekintettel a 2013. március 16-i zimbabwei alkotmányos népszavazás eredményére, a Tanács úgy határozott, hogy a 2011/101/KKBP határozat I. mellékletében szereplő személy és szervezet többségének esetében felfüggeszti az utazási tilalmat és a vagyoni eszközök befagyasztását. Az említett intézkedések felfüggesztését, a konkrét helyzet figyelembe vétele mellett, a Tanácsnak háromhavonta felül kell vizsgálnia.

               (4)

               A 2011/101/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/101/KKBP határozat a következőképpen módosul:

               1.

               a 10. cikk (3) bekezdésének helyébe a következő szöveg lép:
               „(3)   A 4. cikk (1) bekezdésében, valamint az 5. cikk (1) és (2) bekezdésében említett intézkedéseket a II. mellékletben szereplő személyek és szervezetek esetében 2014. február 20-ig fel kell függeszteni. A felfüggesztést háromhavonta felül kell vizsgálni.”;

               2.

               a II. melléklet helyébe az e határozat mellékletében foglalt szöveg lép.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Brüsszelben, 2013. március 27-én.

            a Tanács részéről

            az elnök

         E. GILMORE

      (1)  HL L 42., 2011.2.16., 6. o.

      MELLÉKLET

            „II. MELLÉKLET

               A 10. CIKK (3) BEKEZDÉSÉBEN EMLÍTETT SZEMÉLYEK ÉS SZERVEZETEK

            I.   Személyek

                        Név (és esetleges névváltozatok)

                        1.

                        Abu Basutu, Titus MJ

                        2.

                        Buka (másképp: Bhuka), Flora

                        3.

                        Bvudzijena, Wayne

                        4.

                        Charamba, George

                        5.

                        Chidarikire, Faber Edmund

                        6.

                        Chigwedere, Aeneas Soko

                        7.

                        Chihota, Phineas

                        8.

                        Chinamasa, Patrick Anthony

                        9.

                        Chindori-Chininga, Edward Takaruza

                        10.

                        Chinotimba, Joseph

                        11.

                        Chipwere, Augustine

                        12.

                        Chombo, Ignatius Morgan Chiminya

                        13.

                        Dinha, Martin

                        14.

                        Goche, Nicholas Tasunungurwa

                        15.

                        Gono, Gideon

                        16.

                        Gurira, Cephas T.

                        17.

                        Gwekwerere, Stephen

                        18.

                        Kachepa, Newton

                        19.

                        Karakadzai, Mike Tichafa

                        20.

                        Kasukuwere, Saviour

                        21.

                        Kazangarare, Jawet

                        22.

                        Khumalo, Sibangumuzi

                        23.

                        Kunonga, Nolbert (másképp: Nobert)

                        24.

                        Kwainona, Martin

                        25.

                        Langa, Andrew

                        26.

                        Mabunda, Musarashana

                        27.

                        Machaya, Jason (másképp: Jaison) Max Kokerai

                        28.

                        Made, Joseph Mtakwese

                        29.

                        Madzongwe, Edna (másképp: Edina)

                        30.

                        Maluleke, Titus

                        31.

                        Mangwana, Paul Munyaradzi

                        32.

                        Marumahoko, Reuben

                        33.

                        Masuku, Angeline

                        34.

                        Mathema, Cain Ginyilitshe Ndabazekhaya

                        35.

                        Mathuthu, Thokozile

                        36.

                        Matibiri, Innocent Tonderai

                        37.

                        Matiza, Joel Biggie

                        38.

                        Matonga, Brighton

                        39.

                        Mhandu, Cairo (másképp: Kairo)

                        40.

                        Mhonda, Fidellis

                        41.

                        Midzi, Amos Bernard (Mugenva)

                        42.

                        Mnangagwa, Emmerson Dambudzo

                        43.

                        Mohadi, Kembo Campbell Dugishi

                        44.

                        Moyo, Jonathan

                        45.

                        Moyo, Sibusio Bussie

                        46.

                        Moyo, Simon Khaya

                        47.

                        Mpofu, Obert Moses

                        48.

                        Muchena, Henry

                        49.

                        Muchena, Olivia Nyembesi (másképp: Nyembezi)

                        50.

                        Muchinguri, Oppah Chamu Zvipange

                        51.

                        Mudede, Tobaiwa (másképp: Tonneth)

                        52.

                        Mujuru, Joyce Teurai Ropa

                        53.

                        Mumbengegwi, Simbarashe Simbanenduku

                        54.

                        Murerwa, Herbert Muchemwa

                        55.

                        Musariri, Munyaradzi

                        56.

                        Mushohwe, Christopher Chindoti

                        57.

                        Mutezo, Munacho

                        58.

                        Mutinhiri, Ambros (másképp: Ambrose)

                        59.

                        Mzembi, Walter

                        60.

                        Mzilikazi, Morgan S.

                        61.

                        Nguni, Sylvester

                        62.

                        Nhema, Francis

                        63.

                        Nyanhongo, Magadzire Hubert

                        64.

                        Nyoni, Sithembiso Gile Glad

                        65.

                        Rugeje, Engelbert Abel

                        66.

                        Rungani, Victor TC

                        67.

                        Sakupwanya, Stanley

                        68.

                        Savanhu, Tendai

                        69.

                        Sekeramayi, Sydney (másképp: Sidney) Tigere

                        70.

                        Sekeremayi, Lovemore

                        71.

                        Shamu, Webster Kotiwani

                        72.

                        Shamuyarira, Nathan Marwirakuwa

                        73.

                        Shungu, Etherton

                        74.

                        Sibanda, Chris

                        75.

                        Sibanda, Misheck Julius Mpande

                        76.

                        Sigauke, David

                        77.

                        Sikosana, Absolom

                        78.

                        Tarumbwa, Nathaniel Charles

                        79.

                        Tomana, Johannes

                        80.

                        Veterai, Edmore

                        81.

                        Zimondi, Paradzai

            II.   Szervezetek

                        Név

                        1.

                        Cold Comfort Farm Trust Co-operative

                        2.

                        Comoil (PVT) Ltd

                        3.

                        Famba Safaris

                        4.

                        Jongwe Printing and Publishing Company (PVT) Ltd (másképp: Jongwe Printing and Publishing Co., másképp: Jongwe Printing and Publishing Company)

                        5.

                        M & S Syndicate (PVT) Ltd

                        6.

                        OSLEG Ltd (másképp: Operation Sovereign Legitimacy)

                        7.

                        Swift Investments (PVT) Ltd

                        8.

                        Zidco Holdings (másképp: Zidco Holdings [PVT] Ltd)”